# Marcusenius ntemensis

Marcusenius ntemensis és una espècie de peix pertanyent a la família dels mormírids i a l'ordre dels osteoglossiformes.

## Etimologia

Marcusenius fa referència a l'alemany Johann Marcusen (el primer ictiòleg a estudiar els mormírids de forma sistemàtica), mentre que l'epítet ntemensis al·ludeix al riu Ntem.

## Descripció

Fa 25,5 cm de llargària màxima i és, en general, de color marró xocolata fosca i amb les aletes fosques. 64-66 escates a la línia lateral. 21-22 radis a l'aleta dorsal i 29-32 a l'anal. Cap allargat. Musell de forma cònica i allargat. Boca terminal i amb una mena de protuberància que s'estén molt més enllà de l'extrem de la mandíbula superior. Dents bicúspides (sis, algunes vegades cinc, al maxil·lar superior i vuit a l'inferior). Diàmetre de l'ull igual al 28-46% de la llargada del musell. Origen de l'aleta dorsal molt per darrere de l'anal (generalment, entre els radis catorzè i setzè). Aleta caudal petita i amb els lòbuls obtusos.

## Hàbitat i distribució geogràfica

És un peix d'aigua dolça, demersal i de clima tropical, el qual viu a Àfrica: el riu Ntem al seu pas pel sud del Camerun i el nord del Gabon, i el riu Ivindo al Gabon.

## Estat de conservació

Les poblacions del curs inferior del riu Ntem es troben amenaçades per la construcció d'un port fluvial, les extraccions mineres (ferro) i tota la infraestructura associada, mentre que les del curs inferior del riu Ivindo ho són per la mineria del ferro.

## Observacions

És inofensiu per als humans i el seu índex de vulnerabilitat és de baix a moderat (27 de 100).

## Referències

* ↑ Gill T. N., 1862. On the West African genus Hemichromis and descriptions of new species in the museums of the Academy and Smithsonian Institution. Proc. Acad. Nat. Sci. Phila. v. 14. 134-139.
* 1 2 Pellegrin, J., 1927. Mormyridés du Cameroun recueillis par M. Th. Monod. Description d'un genre, de quatre especes et d'une variété. Bulletin de la Société Zoologique de France, vol. 52 (for 1927): 294-300. Pàg. 298.
* 1 2 3 Catalogue of Life (anglès)
* ↑ Taverne, L., D. F. E. Thys van den Audenaerde i A. Heymer, 1976. Marcusenius paucisquamatus et Marcusenius conicephalus, deux espèces nouvelles du sud du Cameroun et du nord du Gabon (Pisces, Mormyridae). Rev. Zool. Afr. 90(4):872-882. Pàg. 878.
* ↑ The Taxonomicon (anglès)
* ↑ Encyclopedia of Life (anglès)
* 1 2 3 4 5 FishBase (anglès)
* 1 2 The ETYFish Project - Fish Name Etymology Database (anglès)
* ↑ Mormyridae - African weakly electric fishes (anglès)
* ↑ Gosse, J.-P., 1984. Mormyridae. P. 63-122. A: J. Daget, J.-P. Gosse i D.F.E. Thys van den Audenaerde (eds.). Check-list of the freshwater fishes of Africa (CLOFFA). ORSTOM, París i MRAC, Tervuren. Vol. 1. Pàgs. 80-81 i 87.
* ↑ Vivien, J., 1991. Faune du Cameroun. Guide des mammifères et des poissons. GICAM. 271 p. Pàg. 99.
* ↑ List of Freshwater Fishes reported from Cameroon - FishBase (anglès)
* 1 2 3 UICN (anglès)
* ↑ Cheung, W. W. L., T. J. Pitcher i D. Pauly, 2005. A fuzzy logic expert system to estimate intrinsic extinction vulnerabilities of marine fishes to fishing. Biol. Conserv. 124:97-111.

## Bibliografia

* Anònim, 1997. Registres de peixos dins de la base de dades de la Secció de Vertebrats del Museu Reial de l'Àfrica Central. MRAC, Tervuren, Bèlgica.
* Anònim, 2002. Base de dades de la col·lecció de peixos de l'American Museum of Natural History. American Museum of Natural History, Central Park West, NY 10024-5192, els Estats Units.
* Bertin, L., 1940. Catalogue des types de poissons du Muséum National d'Histoire Naturelle. 2e partie. Dipneustes, Chondrostéens, Holostéens, Isospondyles. Bulletin du Muséum National d'Histoire Naturelle (Série 2), vol. 12 (núm. 6): 244-322. Pàg. 266.
* Fritzsch, B. i P. Moller, 1995. A history of electroreception. p. 39-55. A: P. Moller (ed.). Electric fishes: history and behavior. Fish and Fisheries Series 17. Chapman & Hall, Londres, Gran Bretanya. Pàg. 54.
* Teugels, G. G., G. Boden i C. D. Hopkins, 2001. Morphological and electro-physiological evidence for the synonymy of two Marcusenius species (Osteoglossomorpha, Mormyridae) from West Central Africa. Cybium 25(3):239-249. Pàg. 246.
* Wu, H.L., K.-T. Shao i C.F. Lai (eds.), 1999. Latin-Chinese dictionary of fishes names. The Sueichan Press, Taiwan.

## Enllaços externs

* Africhthy - African ichthyology portal Arxivat 2015-07-14 a Wayback Machine. (anglès) i (francès)